Հավի միսը խաշել, խորանարդիկներով կտրատել: Սխտորը մանրացնել, ավելացնել քացախ, բուսայուղ, աղ, պղպեղ, թողնել, որ համերը խառնվեն: Վարունգն ու մաղադանոսը կտրատել, խառնել հավի մսին: Հազարի տերևները լվանալ, կտրատել, փռել մեծ ափսեի մեջ: Վրան լցնել հավի միսը: Վրան լցնել սոուսը: Չորահացերը շաղ տալ աղցանի վրա: Պանիրը մանր քերիչով անցկացնել, շաղ տալ աղցանի վրա և մատուցել: Սա այս աղցանի հազարավոր տարբերակներից մեկն է, համեղ է, բայց միայն շատ թարմ ժամանակ, քանի դեռ չորահացերը խրթխրթան են: